Hvað eru sígaunar og hafa þeir einhverja sérstaka tónlistarstefnu ? Sígaunar ( einnig kallaðir Rómafólk ) eru stærsti minnihlutahópur í Evrópu . Hugsanlega búa allt að átta milljónir sígauna á meginlandinu í dag , aðrar heimildir telja þá á bilinu tvær til fimm milljónir , en erfitt er að áætla fjölda þeirra þar sem þeir eru sjaldnast taldir í manntölum vegna flökkulífs . Fyrst fóru þeir til Persíu um árið 1000 og þaðan til Grikklands snemma á 14. öld . Frá Grikklandi fluttust þeir til Balkanlandanna og síðan vestur á bóginn , alla leið til Englands . Enginn hefur getað skýrt fyllilega af hverju sígaunar tóku sig til og fluttu búferlum frá Indlandi . Forn persnesk fræði geta þess að um árið 1000 hafi shahinn í Persíu boðið allt að 12.000 sígaunum til ríkis síns til að skemmta þegnum sínum með hljóðfæraslætti . Eftir söng og hljóðfæraslátt um árabil í ríki Persa áttu sígaunarnir síðan að hafa haldið för sinni áfram vestur á bóginn . Þar sem algengt var að sígaunar helguðu sig hljóðfæraleik fóru ýmsir að kalla alla tónlistarmenn sígauna , þótt þeir væru alls ekki komnir af sígaunum . Margt í sígaunatónlist Ungverjalands minnir á ungverska þjóðlagatónlist , og sígaunatónlist á Spáni hefur spænskan flamenco-hljóm . Eins er spuni mjög mikilvægur þáttur í tónlistinni , en allt rennir þetta stoðum undir þá kenningu að tónlist sígauna eigi rætur að rekja til tónlistar Miðausturlanda eða indverskrar tónlistar . Þessir þættir eru þó ekki einsdæmi í tónlist sígaunanna , þá er einnig finna í annarri tónlist . Oft var það einfaldlega eitthvað sem hægt var að slá takt með , eins og til dæmis skeiðar , en annars fer söngurinn mikið fram við undirleik fiðlu og cymbaloms . Tónlistarmaðurinn beitir ýmsum brögðum til að hreyfa við hlustandanum og tilfinningum hans . Leikræn tilþrif í tilfinningaþrunginni tónlistinni eru mikil , og notar flytjandinn óspart ævintýralegar hraðabreytingar , skreytinótur og skyndilegar áherslur , til að toga tónlistina - og tilfinningar áheyrandans - til og frá . Hávaðasamar brass-sveitir sem spila á tryllingslegum ofsahraða eru önnur tegund sígaunatónlistar og bera því glöggt vitni hve fjölbreytt sígaunatónlist er .